| Sinbėjus新北 |
| --- |
|              |
| *Miesto panorama* |
|  |
| 

SinbėjusSinbėjus

25°00′40″ š. pl. 121°26′45″ r. ilg.﻿ / ﻿25.01111°š. pl. 121.44583°r. ilg.﻿ / 25.01111; 121.44583﻿ (Sinbėjus)Koordinatės: 25°00′40″ š. pl. 121°26′45″ r. ilg.﻿ / ﻿25.01111°š. pl. 121.44583°r. ilg.﻿ / 25.01111; 121.44583﻿ (Sinbėjus) |
|  |
| Laiko juosta: (UTC+8) |
|  |
| **Valstybė** | Taivano vėliava Taivanas |
|  |
| **Gyventojų** (2023) | 4 004 367  |
| **Plotas** | 2 052,5667 km² |
| **Tankumas** (2023) | 1 951 žm./km² |
|  |
| **Tinklalapis** | www.ntpc.gov.tw |
|  **Vikiteka** | Sinbėjus |

**Sinbėjus** (kin. 新北市, pinyin: *Xīnběi Shì*; pe̍h-ōe-jī: *Sin-pak-chhī*) arba **Naujasis Taipėjus** – didžiausias Taivano miestas, turintis išskirtojo statusą. Gyventojų 4 mln. (2010 m. duomenys). Išsidėstęs šiaurinėje salos dalyje ir supa šalies sostinę Taipėjų. Pagal plotą tai yra antras didžiausias išskirtojo statusą turintis miestas šalyje, pirmas – Gaosiongas.

Bančiao rajone įsikūrusi miesto savivaldybė, rajonas taip pat yra ir didžiausias komercinis centras.

Istorija
--------

2010 m. gruodžio 25 d. buvusi Taipėjaus apskritis pertvarkyta į naujai sukurtą Sinbėjaus miestą. Dėl to miesto statuso neteko Bančiao, Ludžou, Sančongas, Šulinas, Tučengas, Sidži, Sindianas, Sindžuangas, Jonghė ir Džonghė, jie tapo naujaisiais miesto rajonais.

Danšujaus rajono pakrantė

Geografija
----------

Miestas išsidėstęs šalies šiaurėje ir aprėpia nemažą dalį salos šiaurinės pakrantės (viso 120 km) bei supa Taipėjaus baseiną, kuriame įsikūrusi šalies sostinė Taipėjus. Šiaurės rytuose ribojasi su Dzilongu, pietryčiuose su Jilano apskritimi ir pietvakariuose su Taojuanu. Miesto šiaurėje driekiasi Jangmingšano kalnų grandinė, palei pietrytinį pakraštį – Suešano kalnagūbris. Aukščiausia viršukalnė mieste yra Džudzi kalnas (1094 m v.j.l.), stūksantis Sandži rajone. Miesto teritorija teka Tamsujus (su intakais – Kilungu ir Sindianu), taip pat Dahanas. Šių upių parkai formuoja natūralų miesto išplanavimą.

Kadangi Sinbėjus susikūrė iš buvusios Taipėjaus apskrities, jame nėra tikrojo miesto centro. Tankiausiai apgyvendinti rajonai, kurie ribojasi su Taipėjumi, tuo tarpu kiti rajonai daugiau pasižymi kaimišku kraštovaizdžiu.

Administracinis suskirstymas
----------------------------

*Taip pat skaitykite – Taivano administracinis suskirstymas*.
Sinbėjus Taivano žemėlapyje
Sinbėjus yra padalintas į 29 rajonus (區), kurie savo ruožtu skirstomi į 1017 kaimų (里), o šie dar padalinti į 21 683 apylinkes (鄰). (2008 m. birželio duom.)

Rajonai:

|  |  |
| --- | --- |
| * Bali
* Bančiao
* Danšujus
* Dzinšanas
* Džonghė
* Gongliao
* Jingė
* Jonghė
* Linkou
* Ludžou
* Pinglinas
* Pingsi
* Sančongas
* Sandži
* Sansija
 | * Šenkengas
* Šidingas
* Šimenas
* Sindianas
* Sidži
* Sindžuangas
* Šuangsi
* Šulinas
* Taišanas
* Tučengas
* Vanli
* Vugu
* Vulajus
* Žuifangas
 |

Švietimas
---------

* Fu Dzen katalikiškasis universitetas

Pastabos
--------

1. ↑  New Taipei City pavadinimas anglų kalboje yra oficialus nuo 2010 m. gruodžio 31 d. Iki tol miesto pavadinimas anglų kalboje buvo užrašomas romanizuota pinyin forma *Xinbei* 'Sinbėjus'.

Išnašos
-------

1. 1 2 3  人口統計(110年12月)列表 (kinų). Department of civil affairs, New Taipei City Government. 2018-01-10. Suarchyvuotas originalas 2022-01-21. Nuoroda tikrinta 2022-01-20.  Nežinomas parametras `|url-status=` ignored (pagalba)
2. ↑   Archyvuota kopija 2014-02-22 iš Wayback Machine projekto.
3. ↑


|  |  |
| --- | --- |
|  **Taivano administracinis suskirstymas** |  |
| **Provincijos**: Fudzianas | Taivanas
**Išskirtieji miestai**: Gaosiongas | Sinbėjus | Taidžongas | Tainanas | Taipėjus | Taojuanas
**Taivano provincijos miestai**: Dziaji | Dzilongas | Sindžu
**Fudziano provincijos apskritys**: Dzinmenas | Liandziangas
**Taivano provincijos apskritys**: Dziaji | Džanghua | Hualianas | Jilanas | Junlinas | Miaoli | Nantou | Penghu | Pingdongas | Sindžu | Taidongas |